సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
ఆసీస్ గడ్డపై ‘సిరీస్‌‌’ భారత్‌కి అందని ద్రాక్ష..!
1999-2000లో మూడు టెస్టుల సిరీస్‌ ఆడిన భారత్ జట్టు 0-3 తేడాతో క్లీన్‌స్వీప్‌నకి గురైంది. ఆ తర్వాత 2003-04లో నాలుగు టెస్టుల సిరీస్‌ని 1-1తో డ్రాగా ముగించింది.
Samayam Telugu | Updated:
Dec 5, 2018, 04:48PM IST
ఆస్ట్రేలియా గడ్డపై సుదీర్ఘకాలంగా పర్యటిస్తున్న భారత్ జట్టు‌కి ‘టెస్టు సిరీస్’ ఓ అందని ద్రాక్షగా మిగిలిపోయింది. ఇప్పటి వరకు ఆ గడ్డపై 11 సార్లు పర్యటించిన టీమిండియా.. కనీసం ఒక్కసారి కూడా విజేతగా నిలవలేకపోయింది. 2014-15లో విరాట్ కోహ్లి అసాధారణరీతిలో చెలరేగి 4 శతకాలు బాదడంతో పాటు 692 పరుగులు చేసినా.. భారత్ జట్టుకి నాలుగు టెస్టుల సిరీస్‌లో 0-2 తేడాతో ఓటమి తప్పలేదు. దీంతో.. కనీసం తాజా పర్యటనలోనైనా ఆ నిరీక్షణకి తెరదించాలని భారత్ ఆశిస్తోంది. భారత్, ఆస్ట్రేలియా మధ్య గురువారం ఉదయం 5.30 గంటల నుంచి అడిలైడ్ వేదికగా తొలి టెస్టు మ్యాచ్ ప్రారంభంకానుంది.
ఆస్ట్రేలియా గడ్డపై గత రెండు దశాబ్దాలుగా భారత్ పర్యటన చరిత్ర, ఫలితాలను ఓసారి పరిశీలిస్తే..! 1999-2000లో మూడు టెస్టుల సిరీస్‌ ఆడిన భారత్ జట్టు 0-3 తేడాతో క్లీన్‌స్వీప్‌నకి గురైంది. ఆ తర్వాత 2003-04లో నాలుగు టెస్టుల సిరీస్‌ని 1-1తో డ్రాగా ముగించింది. అనంతరం 2007-08లో నాలుగు టెస్టుల సిరీస్‌లో తలపడి.. 1-2తో ఓడింది. ఇక 20011-12లో అయితే మరీ ఘోరంగా పరాజయాల్ని చవిచూసింది. నాలుగు టెస్టుల ఆ సిరీస్‌లో 0-4తో వైట్‌వాష్‌కి గురైంది. ఆఖరిగా 2014-15లో రెండు మ్యాచ్‌ల్ని డ్రాగా ముగించినా.. 0-2తో ఓటమి మాత్రం తప్పలేదు.